Ναόμι Κλάιν: Ανάμεσα στις κόκκινες γραμμές, γιορτάζουμε τον κόσμο που επιθυμούμε
Αυτό είναι το τελευταίο μου βίντεο-μπλογκ από το Παρίσι.
Τελειώνουμε από εκεί που αρχίσαμε,
στους δρόμους, αλλά σήμερα είναι στο δρόμο
χιλιάδες περισσότεροι άνθρωποι.
Η δράση αυτή ονομάζεται "κόκκινες γραμμές".
Οι δρόμοι έχουν γεμίσει κόκκινες γραμμές
για να σηματοδοτήσoυν ότι η συμφωνία που επετεύχθη
παραβίασε πολλές κόκκινες γραμμές
επιστημονικές, νομικές, ισότητας,
έτσι ο κόσμος συγκεντρώθηκε για να πει
ότι παρ΄όλο που οι πολιτικοί
λένε τόσα πολλά σωστά πράγματα
για την κλιματική αλλαγή,
παρ'όλο που εκφράζουν αλληλεγγύη για τους ευάλωτους λαούς
ακόμα κι αν λένε ότι πρέπει να κρατήσουμε
την αύξηση της θερμοκρασίας του πλανήτη
κάτω από τον 1,5 βαθμό Κελσίου,
κάνουν το ακριβώς αντίθετο.
Υπάρχει ένα τεράστιο χάσμα ανάμεσα σε αυτό
που λένε οι πολιτικοί και σ'αυτό που θα προκύψει
από τις πολιτικές τους,
που είναι ένας κόσμος καταστροφικής θέρμανσης.
Οι στόχοι συνολικά καταλήγουν
σε 3 με 4 βαθμούς θέρμανσης του πλανήτη,
κάτι το οποίο είναι ασύμβατο με ό,τι θα ονομάζαμε
οργανωμένη, πολιτισμένη κοινωνία.
Επίσης ξέρουμε ότι δεν υπάρχουν αρκετά χρήματα
στο τραπέζι για να αντιμετωπίσουμε
τις σημερινές επιπτώσεις της κλιματικής αλλαγής
και για τις φτωχές χώρες,
που δεν δημιούργησαν αυτή την κρίση,
ώστε να περάσουν κατευθείαν στη χρήση
ανανεώσιμων πηγών ενέργειας.
Ανάμεσα στις κόκκινες γραμμές
γιορτάζουμε τον κόσμο που θέλουμε
και που ήδη δημιουργούμε.
Σήμερα είναι πράγματι αξιοσημείωτο ότι
ο κόσμος που συγκεντρώνεται δεν είναι απελπισμένος,
απλά λέει, εντάξει, οι πολιτικοί μας έδειξαν
ότι δεν μπορούν να κάνουν το πιο σημαντικό
αν έχουμε σκοπό να τελειώνουμε με τα ορυκτά καύσιμα,
κι αυτό είναι να αντιταχθούν σε αυτούς που ρυπαίνουν,
να τους αντιμετωπίσουν, και αφού δεν το κάνουν,
ο κόσμος εδώ λέει, θα το κάνουμε εμείς,
το κάνουμε ήδη,
το κάνουμε εμποδίζοντας αγωγούς πετρελαίου,
μπλοκάροντας τις εξορύξεις στην Αρκτική,
με την αποεπένδυση από τα ορυκτά καύσιμα
και τώρα πρέπει να πολλαπλασιάσουμε τις προσπάθειές μας,
να κάνουμε περισσότερα, κι ακόμα
να κάνουμε περισσότερα για να χτίσουμε τη νέα οικονομία
βασισμένοι στην ενεργειακή δημοκρατία και δικαιοσύνη,
βασισμένοι σε καθαρή δημόσια μετακίνηση,
σε ποδηλατόδρομους, βιώσιμες πόλεις,
βασισμένοι στην αγροοικολογία
και όχι στη βιομηχανική γεωργία
που τιμήθηκε μέσα στη Διάσκεψη.
Το σύνθημα αυτής της εκδήλωσης είναι ότι
είμαστε η φύση που υπερασπίζεται τον εαυτό της,
όχι ότι είμαστε εδώ να σώσουμε τον πλανήτη,
να προστατεύσουμε τη φύση, αλλά
είμαστε η φύση, κι αυτό
σηματοδοτεί το γεγονός ότι κατανοούμε
το λόγο που οι ηγέτες μας αποτυγχάνουν,
ότι είναι παγιδευμένοι σε μία θεώρηση του κόσμου
που δε τους επιτρέπει να δουν αυτές τις διασυνδέσεις.
Αυτή λοιπόν είναι μία μέρα με ανάμεικτα συναισθήματα.
Ξέρουμε ότι η συμφωνία δεν είναι αρκετή για την ασφάλειά μας.
Τα καλά νέα είναι ότι έχουμε ένα κίνημα
έτοιμο να καλύψει το κενό των πολιτικών
και να τους πιέσει τόσο σκληρά
ώστε να αλλάξει τη δυναμική
και την επόμενη φορά που θα συναντηθούν
να έχουμε μια πολύ καλύτερη συμφωνία.
Μετάφραση: permaculture-greece.org